62020CO0375_INF
Определение на Съда (седми състав) от 13 октомври 2021 г. —Liberty Seguros
(Дело C‑375/20) (
1
)
„Преюдициално запитване — Член 99 от Процедурния правилник на Съда — Задължителна застраховка „Гражданска отговорност“ при използването на моторни превозни средства — Директива 2009/103/ЕО — Договор за застраховка, сключен въз основа на декларация с невярно съдържание — Международен транспорт на хора и стоки без разрешение — Нищожност на застрахователния договор — Противопоставимост на трети пострадали лица и на органа, отговарящ за обезщетяване на пострадалите“
1.
Сближаване на законодателствата — Застраховка „Гражданска отговорност“ за моторни превозни средства — Задължения на държавите членки — Общо задължение за застраховане на превозните средства с обичайно домуване на тяхна територия — Обхват — Граници
(съображения 1, 2 и 20 и член 3 от Директива 2009/103 на Европейския парламент и на Съвета)
(вж. т. 54—57)
2.
Сближаване на законодателствата — Застраховка „Гражданска отговорност“ за моторни превозни средства — Обхват на покритието на задължителната застраховка в полза на трети лица — Клаузи за изключение — Обхват — Граници — Задължение за стриктно тълкуване
(член 3, първа алинея и член 13, параграф 1, първа и втора алинея от Директива 2009/103 на Европейския парламент и на Съвета)
(вж. т. 58—63)
3.
Сближаване на законодателствата — Застраховка „Гражданска отговорност“ за моторни превозни средства — Обхват на покритието на задължителната застраховка в полза на трети лица — Национална правна уредба, съгласно която нищожността на застрахователните договори, сключени въз основа на направена от притежателя на полицата декларация с невярно съдържание, може да се противопостави на трети пострадали лица — Международен транспорт на хора и стоки без разрешение — Недопустимост
(член 3, първа алинея и член 13, параграфи 1 и 2 от Директива 2009/103 на Европейския парламент и на Съвета)
(вж. т. 64—68, 70 и 71, както и диспозитива)
4.
Сближаване на законодателствата — Застраховка „Гражданска отговорност“ за моторни превозни средства — Директива 2009/103 — Участие на органа, който гарантира обезщетяването на пострадалите от пътнотранспортни произшествия — Условия — Граници
(член 3 и член 10, параграф 1 от Директива 2009/103 на Европейския парламент и на Съвета)
(вж. т. 69)
Диспозитив
Член 3, първа алинея и член 13, параграф 1 от Директива 2009/103/ЕО на Европейския парламент и на Съвета от 16 септември 2009 година относно застраховката Гражданска отговорност при използването на моторни превозни средства и за контрол върху задължението за сключване на такава застраховка трябва да се тълкуват в смисъл, че не допускат национална правна уредба, която позволява да се противопостави на трети пострадали лица при пътно-транспортно произшествие нищожността на договор за застраховка „Гражданска отговорност“ на моторни превозни средства, произтичаща от обстоятелството, че застрахованият извършва търговска дейност за международен превоз без разрешение и не е декларирал или е представил декларация с невярно съдържание пред застрахователното дружество към момента на сключване на този договор, независимо че третите пострадали лица са пътници, които не са можели да не знаят за липсата на разрешение.
(
1
)	ОВ C 348, 19.10.2020 г.